Ես եզրակացրի, որ նա նրանց մասին մի այնպիսի իմացություն կամ փորձառություն ունի, որ նրան հնարավորություն է տալիս մարդկայնորեն հասկանալու թուրքերին և հայերի բոլոր մերձավոր հարևաններին, որոնք երբևէ ջանացել են ոչնչացնել այդ խեղճ ցեղը: Կարծես նրա մտքինն այն էր, որ դա հայերի նկատմամբ անելիք միակ բանն է: Ուղղակի չասաց: Պատճառն այն է, որ նրա մեթոդը ոչ թե որևէ բան ասելն էր, այլ ստիպել ինձ, որ իր ցանկացած միտքը ես ասեմ այնպես, որ անհրաժեշտության դեպքում կարողանար ժխտել այն: Ուստի չասաց, թե հայերը պետք է իսպառ ոչնչացվեն: Պարզապես իմ մեջ այն տպավորությունը ստեղծեց, թե դա է հայկական հարցի միակ լուծումը, և այդ պատճառով է ցանկանում, որ ամերիկացիներս մեզ վրա վերցնենք այդ գործը: